

**Република Србија**

**Град Крагујевац**

**Градска управа за комуналне послове**

**Број: 112-2768/23-** **XXVIII**

**Датум: 03. новембар 2023.године**

**К р а г у ј е в а ц**

Вршилац дужности начелника Градске управе за комуналне послове на основу члана 42. став 9. Одлуке о организацији Градских управа града Крагујевца (''Службени лист града Крагујевца'', број 37/21-пречишћен текст и 14/23) и члана 1. став 2. Правилника о полонима у Градској управи за комуналне послове број 110-55/23-XXVIII од 25. октобра 2023.године, дана 03. новембра 2023. године, доноси

**Р Е Ш Е Њ Е**

**о одређивању овлашћеног лица за вођење евиденције о поклонима у Градској управи за комуналне послове**

I Овлашћује се Мирјана Милојковић, дипломирани правник, запослена у Градској управи за комуналне послове, за вођење евиденције о поклонима које примају запослени у Градској управи за комуналне послове.

II Овлашћено лице за вођење евиденције о поклонима које примају запослени у Градској управи за комуналне послове има обавезу да :

* прима и заводи обавештења о примљеном поклону у интерну евиденцију;
* пружа помоћ запосленима приликом попуњавања обрасца обавештења о примљеном поклону;
* води збирнку обавештења у која улаже примљена и заведена обавештења по хронолошком реду;
* води евиденцију о примљеним поклонима;
* даје појашњења запосленима о појму повезаних лица, протоколарних и пригодних поклона, као и условима под којима могу примати поклоне минималне вредности;
* доставља на увид начелнику Управе евиденцију о примљеним поклонима за сваку календарску годину;
* обавља и друге послове у складу са одредбама прописа којима се уређује област поклона.

III Ово решење објавити на огласној табли органа Града и званичној интернет презентацији Града.

**О б р а з л о ж е њ е**

Правни основ за доношење Решења о одређивању овлашћеног лица за вођење евиденције о поклонима у Градској управи за комуналне послове (у даљем тексту: Решење) садржан је у одредби члана 42. став 9. Одлуке о организацији Градских управа града Крагујевца ( ''Службени лист града Крагујевца'', број 37/21-пречишћен текст и 14/23) којом је прописано да начелник Управе доноси одлуке, правилнике, наредбе, процедуре, упутства, решења, закључке и друга акта у складу са законом, Статутом града, колективним уговорима, актима органа Града, као и одредби члана 1.став 2. Правилника о поклонима у Градској управи за комуналне послове, број 110-55/23-XXVIII од 25. новембра 2023.године,којом је прописано да начелник Градске управе решењем одређује лице за вођење евиденције о поклонима.

На основу наведеног донето је решење као у диспозитиву.

**ВД НАЧЕЛНИКА,**

**Зорица Ђорић**